**Inspektør til Arbejdernes Boligforening**

Arbejdernes Boligforening søger pr. 1. marts 2023 en inspektør til betjening af Arbejdernes Boligforenings 1.847 boliger i Odense og 173 boliger fordelt på 116 boliger i Vissenbjerg Sogns Boligforening og 57 boliger i Andelsboligforeningen Hedelundparken. Du skal i samarbejde med driftschef Glenn Jensen være ansvarlig for drift og vedligeholdelse af bygningerne, herunder udarbejdelse og opfølgning på drifts- og vedligeholdelsesplaner. Endvidere varetager du i samarbejde med driftschefen den daglige ledelse af vores 12 ejendomsfunktionærer og 2 medarbejdere i håndværkerafdelingen.

Du vil indgå i tæt dialog med beboerne og med de beboervalgte afdelingsbestyrelser, så det er vigtigt at du er god til at kommunikere og kan formidle et budskab, såvel skriftligt som mundtligt.

De primære arbejdsopgaver bliver blandt andet:

* Igangsætte vedligeholdelsesarbejder og renoverings- og forbedringsarbejder.
* Ansvarlig for at igangsætte individuelle udskiftninger af køkkener og badeværelser i samarbejde med ledende ejendomsfunktionær.
* Digital godkendelse og kontering af fakturaer.
* Tilsyn med afdelingernes vedligeholdelsestilstand, herunder årlig rundgang med afdelingsbestyrelserne og udarbejdelse af vedligeholdelsesplaner og budgetter.
* Prioritering af opgaver i håndværkerafdelingen i samarbejde med ledende malersvend. VVS-afdelingen er midlertidigt lukket, så pt. består håndværkerafdelingen af 2 ansatte i malerafdelingen.
* Samarbejde med beboerdemokratiet om den daglige drift og gennemførelse af de beslutninger, som beboerdemokratiet træffer.
* Ansvarlig for at forsikringssager bliver anmeldt og krav bliver fremsendt til forsikringsselskabet.
* Ansvarlig for gennemførelse af indflytningssyn og fraflytningssyn i samarbejde med ejendomsfunktionærerne.
* Korrespondance (kontakt til myndigheder vedr. tekniske forhold, beboerskrivelser, svar på henvendelser og beboerklager, meddelelser til og fra afdelingsbestyrelser).

Vi lægger vægt på at du:

* har en relevant uddannelse som bygningskonstruktør og gerne med en håndværksmæssig baggrund.
* har erfaring med administrativ drift og vedligeholdelse af ejendomme.
* er rummelig, lyttende, selvstændig, struktureret og god til at have mange bolde i luften.
* er god til at kommunikere – både mundtligt og skriftligt.
* er i stand til at trives i et hektisk arbejdsmiljø.
* er villig til at påtage dig et begrænset antal aftenmøder.
* har kørekort til personbil og kan stille bil til rådighed (kørsel afregnes efter Ligningsrådets takster).

Vi tilbyder:

* et spændende og alsidigt job, hvor hver dag byder på nye udfordringer.
* et godt arbejdsmiljø med en fri omgangstone og gode kolleger.
* løn- og ansættelsesvilkår i henhold til overenskomst mellem Dansk Erhverv / BL – Danmarks Almene Boliger og Faglig Puls.

Kender du den almene boligsektor, er det en fordel, men det er ikke noget krav.

Yderligere oplysninger kan du få ved henvendelse til driftschef Glenn Jensen på

mobil 21 18 61 31.

Ser du dig selv, som den profil, vi søger i jobbet?

Hvis ja til ovennævnte, kan du fremsende din ansøgning, vedlagt dit CV og andre relevante dokumenter på Jobindex.

<https://www.jobindex.dk/vis-job/h1314751>

Ansøgningsfrist er den 22. januar 2023.

Ansættelsessamtaler forventes afholdt den 23. til den 25. januar 2023.

Stillingen forventes besat senest den 1. marts 2023.

*Arbejdernes Boligforening omfatter 1.847 boliger fordelt på 16 afdelinger i Odense. Herudover administrerer vi Boligforeningen Grønløkken, der omfatter 653 boliger fordelt på 15 afdelinger beliggende i Kerteminde og Langeskov og Faaborg Boligforening, der omfatter 417 boliger, fordelt på 18 afdelinger beliggende i Faaborg. Endvidere administrerer vi Vissenbjerg Sogns Boligforening med 116 boliger og Andelsbolig-foreningen Hedelundparken med 57 boliger.*

*Vi er 13 medarbejdere på kontoret på Rugårdsvej 52 i Odense, samt 13 ejendomsfunktionærer og 2 håndværkere. I Boligforeningen Grønløkken er der ansat 1 inspektør og 5 ejendomsfunktionærer. I Faaborg Boligforening er der ansat 1 inspektør, 1 kontorassistent og 1 ejendomsfunktionær.*